**Табела 5.2** Спецификација предмета

| **Студијски програм:** Екотуризам и заштита природе | | | | | |
| --- | --- | --- | --- | --- | --- |
| **Назив предмета:** Истраживачке методе у туризму | | | | | |
| **Наставник:** др Александра Драгин, др Сања Ковачић | | | | | |
| **Статус предмета:** изборни | | | | | |
| **Број ЕСПБ:** 5 | | | | | |
| **Услов:** - | | | | | |
| **Циљ предмета**  Стицање знања и вештина о методама и техникама научног истраживања и њиховој примени у туризму, са фокусом на екотуризам. Предмет пружа основна знања из квантитативних и квалитативних метода које имају примену у овој области, ради пружања потребних информација о ставовима, перцепцијама и понашању различитих стејкхолдера у туризму. | | | | | |
| **Исход предмета**  Након окончања курса студенти ће бити способни да: покажу систематично разумевање методологије научног истраживања и овладају квантитативним и квалитативним методама и техникама истраживања; покажу способност критичке анализе, процене и синтезе нових и сложених идеја; ефикасно користе и процењују информационе ресурсе и да одаберу и примене одговарајуће методе у решавању специфичних истраживачких задатака и проблема у екотуризму; самостално спроведу истраживање, примене одговарајуће методе прикупљања и обраде података, напишу и презентују научни рад. | | | | | |
| **Садржај предмета**  ***Теоријска настава***  Увод у методологију истраживања: квантитативна, квалитативна и мешовита; Квантитативне методе истраживања у екотуризму (анкетни упитник, структурирани интервју, експеримент); Квалитативне методе истраживања у екотуризму (дубински интервју, фокус групе, техника посматрања); PESTEL/SWOT анализа; Истраживања ставова експерата о развоју и утицајима туризма – BRAVE модел и Delfi модел; Аналитичко-хијерархијски процес и сложено доношење одлука – примена модела у екотуризму; Мерење ставова локалне заједнице о развоју и утицајима туризма – TIAS; Мерење задовољства и доживљаја посетиоца/туриста у екотуризму; Мерење мотивације и понашања посетиоца/туриста у екотуризму; Мерење имиџа дестинација екотуризма; Методологија регистровања туристичког промета  ***Практична настава***  Вежбање примене метода представљених кроз теоријски део наставе на примеру екотуризма. | | | | | |
| **Литература**   * Фајгељ С. (2012). Методе истраживања понашања. Центар за примењену психологију, Београд. * Пивац Т., Драгин А., Драгићевић В., Васиљевић Ђ. (2016). Селективни облици туризма – примери добре праксе у свету и стање у Републици Србији. ПМФ, Нови Сад * Lankford, S. V., Howard, D. R. (1994). Developing a tourism impact attitude scale. Annals of tourism research, 21(1), 121-139. * Veal, A. J. (2017). Research methods for leisure and tourism. Pearson UK. * Weaver, D. B., Lawton, L. J. (2007). Twenty years on: The state of contemporary ecotourism research. Tourism management, 28(5), 1168-1179. | | | | | |
| **Број часова активне наставе** | | **Теоријска настава:** 2 | | **Практична настава:** 2+1+0 | |
| **Методе извођења наставе**  Дијалошка, монолошка и текстуална метода. | | | | | |
| **Оцена знања (максимални број поена 100)** | | | | | |
| **Предиспитне обавезе** | поена | | **Завршни испит** | | поена |
| активност у току предавања | 5 | | писмени испит | |  |
| практична настава | 5 | | усмени испит | | 50 |
| колоквијум-и | 30 | |  | |  |
| семинар-и | 10 | |  | |  |