**Табела 5.2** Спецификација предмета

| **Студијски програм:** Екотуризам и заштита природе | | | | |
| --- | --- | --- | --- | --- |
| **Назив предмета:** Принципи и пракса екотуризма | | | | |
| **Наставник:** др Владимир Стојановић | | | | |
| **Статус предмета:** обавезни | | | | |
| **Број ЕСПБ:** 7 | | | | |
| **Услов:** | | | | |
| **Циљ предмета**  Усвајање сазнања о екотуризму, који је истовремено селективни облик туризма и принцип у одрживом развоју туризма. Циљ предмета да је спознаја екотуризма као значајног фактора у одрживом развоју заштићених подручја и других природних предела, затим као подстицајног чиниоца у одрживом развоју локалног становништва и као сегмента туристичке привреде који је пријатељски настројен према животној средини. | | | | |
| **Исход предмета**  Предмет се заснива на интерпретацији принципа, праксе и значаја екотуризма, па сходно томе код студената развија аналитичке вештине у вези са развојем екотуризма и омогућује приступ методологијама неопходним за ефикасно управљање екотуризмом у заштићеним подручјима и другим природним пределима. Студенти су оспособљени да развијају стратегије развоја екотуризма, осмишљавају програме интерпретације природних појава или процеса и да организују екотуризам. Такође, предмет омогућује овладавање садржајима о одрживом развоју заједница локалног становништва и потребама екотуриста, што ствара предуслов за комплексно и свеобухватно управљање екотуризмом. | | | | |
| **Садржај предмета**  *Теоријска настава*  Појам и суштина екотуризма (дефиниција, порекло и развој екотуризма, однос масовног и екотуризма, одрживи туризам, екотуристи); Кључни критеријуми екотуризма: 1. заснованост на природи, 2. одрживост кроз укљученост локалне заједнице (друштвени и економски развој), 3. одрживост кроз заштиту природе, 4. едукација и учење о природним појавама и процесима; Екотуризам и заштићена подручја (носећи капацитет, управљање посетиоцима, зонирање); Развој екотуризма (улога владе и невладиног сектора, планирање и политика екотуризма); Екотуристичка привреда (услуга смештаја – екоконачишта, туроператори, екотуре); Еколошки, социо-културни и економски утицаји екотуризма; Маркетинг екотуризма; Улога интерпретације у постизању циљева одрживог развоја и боље будућности; Модели развоја кроз студије случаја екотуризма и могућност њихове примене.  *Практична настава*  Анализа студија случаја у развоју екотуризма и могућност примене позитивног искуства у конкретним ситуацијама; Модели стратегија развоја екотуризма у конкретним ситуацијама; Управљање посетиоцима у екотуризму; Интерпретација природних појава и процеса у конкретним ситуацијама; Развијање етичких кодекса у екотуризму. | | | | |
| **Литература**  1. Fennell, D., (2015): Ecotourism. Routledge, London and New York.  2. Wearing, S., Neil, J., (2009): Ecotourism: Impacts, Potentials and Possibilities? Elsevier, Oxford.  3. Stojanović, V., (2011): Turizam i održivi razvoj. Departman za geografiju, turizam i hotelijerstvo, Prirodno-matematički fakultet, Novi Sad. | | | | |
| **Број часова активне наставе** | **Теоријска настава:** 2 | | **Практична настава:**1+2+0 | |
| **Методе извођења наставе**  Интерактивна настава и коришћење мултимедијалних презентација. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | |  |
| практична настава |  | усмени испт | | 70 |
| колоквијум-и |  |  | |  |
| семинар-и | 25 |  | |  |