**Табела 5.2** Спецификација предмета

| **Студијски програм:** Екотуризам и заштита природе | | | | |
| --- | --- | --- | --- | --- |
| **Назив предмета:** Климатске промене и екотуризам | | | | |
| **Наставник:** Др Драган Милошевић | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов:** | | | | |
| **Циљ предмета**  Изградња свести о климатским променама и њиховом посредном и непосредном утицају на природне ресурсе и дестинације екотуризма. Циљ предмета је разумевање и разматрање климатских промена као значајног чиниоца који утиче на природне и друштвене процесе и ресурсе, а који може утицати и на туристичка кретања. Нарочито су изложене дестинације екотуризма које зависе од очуване животне средине и богатства природних ресурса. Такође, посебан фокус ће бити на теми развоја екотуризма у градовима и како на то утичу климатски и метеоролошки услови и промене. | | | | |
| **Исход предмета**  У оквиру предмета студенти се упознају са утицајима климатских промена и њиховим последицама по животну средину. Увидом у доступне материјале и податке о климатским параметрима, оспособљавањем за рад са инструментима за теренска мерењa, као и савладавањем различитих метода обраде података, студенти ће моћи да уоче дугорочне промене и утицаје на животну средину (природну и градску), а теренским мерењима ће стећи увид у актуелне климатске услове. На основу тих сазнања, студенти ће моћи на адекватан начин да планирају и припремају програме за дестинације екотуризма, узимајући у обзир сазнања заснована на подацима, као и да предвиде евентуалне недостатке у планирању и организацији туризма у природним пределима и дају адекватна решења за исте. | | | | |
| **Садржај предмета**  *Теоријска настава*  Појам климатских промена (климатске промене у прошлости; савремене климатске промене); Утицаји климатских промена на природне и градске пределе и ресурсе (утицај на биодиверзитет и екосистеме); Утицај климатских промена на туризам (екотуризам); Осетљивост туризма (екотуризма) на климатске промене; Прилагођавање дестинација екотуризма климатским променама; Одговор дестинација екотуризма на кључне изазове климатских промена и њихове утицаје на туристичка кретања.  *Практична настава*  Теренска мерења различитих климатских параметара; Анализа и обрада података о различитим климатским параметрима; Планирање и припрема програма екотуризма у различитим дестинацијама. | | | | |
| **Литература**  1. Дукић, Д. (1967) Климатологија са основама метеорологије.  2. Савић, С., Лазић, Л. (2015) Климатологија са основама метеорологије – практикум.  3. Fennell, DA (2021) Routledge handbook of ecotourism. | | | | |
| **Број часова активне наставе** | **Теоријска настава:** 2 | | **Практична настава:** 1+0+0 | |
| **Методе извођења наставе**  Интерактивна настава и коришћење мултимедијалних презентација; коришћење инструмената за мерење климатских параметара и различитих софтвера за обраду података. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| Предавања | 5 | писмени испит | | 45 |
| Вежбе | 5 |  | |  |
| колоквијум-и | 40 |  | |  |
| семинар-и | 5 |  | |  |