**Табела 5.2** Спецификација предмета

| **Студијски програм:** Екотуризам и заштита природе | | | | |
| --- | --- | --- | --- | --- |
| **Назив предмета:** Посматрање птица | | | | |
| **Наставник:** др Димитрије Радишић | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов:** - | | | | |
| **Циљ предмета**  Циљ предмета је да студенти савладају препознавање врста птица у Србији и Европи које су значајне за екотуризам, да се упознају са њиховим распрострањењем, биологијом и екологијом, као и могућностима, ограничењима и техникама укључивања посматрања птица у екотуристичку понуду у складу са начелима заштите природе и одрживог развоја. | | | | |
| **Исход предмета**  Студенти који су савладали овај курс способни су да препознају део представника орнитофауне Србије значајне за екотуризам, упознати су са основним подацима о њиховој биологији и екологији, са њиховим распорстрањењем и подручјима која пружају могућност посматрања, упућени су у законски оквир који дефинише ограничења у спровођењу посматрања птица и етичким начелима чији је циљ добробит птица и заштита природе, упознати су са техникама посматрања птица и могућностима примене екотуризма у заштити птица и њихових станишта. | | | | |
| **Садржај предмета**  *Теоријска настава*  Птице и екотуризам – *birdwatching* и његов значај; Основи биологије, екологије и систематике птица; Угроженост и заштита птица, птице као еколошки индикатори; Диверзитет птица Србије – где смо на орнитолошкој карти света?; Орнитофауна Србије I– птице водених станишта; Орнитофауна Србије II – птице планинских и шумских предела; Орнитофауна Србије III – птице руралних предела и градова; Етичка начела у посматрању птица и птице у законима Републике Србије; Предуслови за организовано спровођење туристичког посматрања птица; Посматрање птица у функцији заштите природе  *Практична настава*  Принципи и методе идентификације врста птица – препознавање птица на основу посматрања и слушања њиховог оглашавања; Припрема туристичког посматрања птица – теренска опрема, документација и дозволе и одабир дестинација; Посета атрактивним локацијама за посматрање птица; Екотуризам у заштити птица у пракси – апликације и протоколи за сакупљање орнитолошких података | | | | |
| **Литература**  1. Пузовић, С., Радишић, Д., Ружић, М., Рајковић, Д., Радаковић, М., Пантовић, У., Јанковић, М., Стојнић, Н., Шћибан, М., Туцаков, М., Гергељ, Ј., Секулић, Г., Агоштон, А. и Раковић, М. (2015). Птице Србије: процена величина популација и трендова гнездарица 2008-2013. Друштво за заштиту и проучавање птица Србије и Природно-математички факултет, Нови Сад.  2. Пузовић, С., Секулић, Г., Стојнић, Н., Грубач, Б. и Туцаков, М. (2009). Значајна подручја за птице у Србији. Министарство животне средине и просторног планирања, Завод за заштиту природе Србије и Покрајински секретаријат за заштиту животне средине и одрживи развој, Београд.  3. Радишић, Д., Васић, В., Пузовић, С., Ружић, М., Шћибан, М., Грубач, Б. и Вујић, А. (Eds). Црвена књига фауне III – Птице. Завод за заштиту природе Србије, Природно-математички факултет, Нови Сад и Друштво за заштиту и проучавање птица Србије, Београд.  4. Шћибан, М., Рајковић, Д., Радишић, Д., Васић, В. и Пантовић, У. (2015). Птице Србије - критички списак врста. Покрајински завод за заштиту природе и Друштво за заштиту и проучавање птица Србије, Нови Сад. | | | | |
| **Број часова активне наставе:** | **Теоријска настава:** 2 | | **Практична настава:**2+1+0 | |
| **Методе извођења наставе**  Фронтална настава путем мултимедијалних презентација; Усмено излагање; Интерактивна настава; Метода дијалога као пут за успостављање критичког односа према проблемтици; Посматрање и сагледавање актуелног стања у датој области на терену; Бележење података о актуелним информацијама. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | | 30 |
| практична настава | 15 | усмени испт | | 40 |
| колоквијум-и |  |  | |  |
| семинар-и | 10 |  | |  |